ELŐTERJESZTÉS
Gárdony Város Önkormányzat Képviselő-testületének
2026. június 25-én tartandó ülésére
2483 Gárdony, Posta u. 1853/1 hrsz. alatti épület bontása tárgyában

 

Tisztelt Képviselő-testület!


Gárdony Város Önkormányzatának 1/1 arányú tulajdonát képezi a gárdonyi 1853/1 hrsz-ú, 624 m2 területű, ”kivett, gazdasági épület és udvar” művelési ágú ingatlan. A terület természetben a Gárdony, Posta u. 12. számú ingatlan mögött helyezkedik el, a Posta utcáról egy kb. 4 méter széles nyélen közelíthető meg. Az ingatlanra vezetékes közmű nincs bekötve. A melléképület br. 48 m2 alapterületű, téglalap alaprajzú, nyeregtetős kialakítású. A falszerkezet 12 cm-es k.m. tégla, 25/25-ös pillérekkel, belül két válaszfal található, az aljzat simított beton, a belmagasság 2,5 méter, födém fagerendás, tető héjalás hagyományos hornyolt cserép, nyílászárók hagyományos faszerkezetűek. A tető rossz állapotú, az épület felújítása gazdaságtalan. Az 1853/1 hrsz-ú ingatlan HÉSZ szerinti besorolása „Vt” (településközponti vegyes övezet), zártsorú beépítési mód, kialakítható legkisebb telekterület 300 m2, maximális beépíthetőség 40%, maximális építménymagasság 6,0 méter.

A meglévő melléképületet korábban bérleti szerződés alapján hasznosítottuk, ez év tavaszára a bérletet megszüntettük, az ingatlant kiürítettük. 
A városközpont fejlesztése, és az ingatlan további hasznosítása miatt szükségessé vált a melléképület elbontása.  A bontás elvégzésére több céget megkerestünk árajánlat megadása céljából. A bontási kiírás jelen előterjesztés mellékletét képezi. A megkeresett cégek, és azok ajánlatai az alábbiak:

UTÉPSZERV Kft. (2483 Gárdony, Szabadság u. 30/b.)                    árajánlat nem érkezett

HOLZ CARGO TRANS Kft. (8000 Székesfehérvár, Seregélyesi út 110.)  1.496.300 Ft+ÁFA

HATING GROUP Kft. (2458 Kulcs, Búzavirág út 12.)                               3.500.000 Ft+ÁFA

Gárdonyi Városüzemeltetési Kft. (2484 Gárdony, Mester u. 4.)                   1.720.000 Ft+ÁFA

Fejér Földgép Kft. (2483 Gárdony, Bóné Kálmán utca 64/2.)             árajánlat nem érkezett

Kérem a Tisztelt Képviselő-testületet szíveskedjék az ingatlan hasznosításáról dönteni, a melléképület elbontása esetén a vállalkozót kiválasztani.








1.) Határozati javaslat:

Gárdony Város Önkormányzat Képviselő-testülete a Gárdony 1853/1 hrsz alatti ingatlanon álló melléképületet el kívánja bontatni, a bontására az …….………………………… cég ………………….. Ft+ÁFA, bruttó …………………. Ft árajánlatát fogadja el. A Gárdony Város Önkormányzata és a …………………………… között megkötendő, előterjesztés mellékletét képező vállalkozási szerződést elfogadja. Felhatalmazza Polgármestert a szerződés aláírására.


Határidő: folyamatos
Felelős: Jankovics Zoltánné jegyző

2.) Határozati javaslat:

Gárdony Város Önkormányzat Képviselő-testülete nem támogatja, hogy a Gárdony 1853/1  hrsz-ú ingatlanon lévő melléképület elbontásra kerüljön. Felkéri a Polgármestert, hogy az ingatlan további hasznosításához értékbecslést készíttessen, és azt terjessze a Képviselő-testület elé.

Határidő: 2026. augusztus 27.
Felelős: Eötvös Pál polgármester



Gárdony, 2026. június 18.


                                                                                                         Eötvös Pál
                                                                                                        Polgármester


Készítette: Móricz Péter vagyonkezelő
